Referat af møde i Menighedsråd ved Jesu Hjerte Kirke 13. august 2019

Tilstede: Sp. Niels Engelbrecht, p. Tomislav Cvetko, p. Tomaz Majcen, Birthe Mandrup Christensen, Carsten Günther, Maria Giuditta Rasmussen, Rasmus Kaare Frederiksen (fm), Maria Sundgaard Ertner, Ulf M. Becker, Ursula Ljungqvist

Fraværende: p. Ariel Baraquiel Bejo Loredana Ruggiero

Formanden ledede mødet efter følgende dagsorden:

1. Gennemgang af referat fra møde 19.06.19
2. Godkendelse / supplering af dagsorden
3. Almen orientering v/sognepræsten
4. Almen orientering v/formanden
5. Gennemgang af materiale fra Magleås Kursuscenter
6. Ikonmalerkursus
7. Kalkkommunion
8. Caritas
9. Økonomi
10. Opfølgning vedr. kaffemaskine
11. Kirkens Googlekalendere – overdragelsesproces
12. Narko
13. Evt.

**Ad 1)** Referatet blev godkendt

**Ad 2)** Dagsorden blev godkendt med tilføjelse af pkt. 7 og 12

**Ad 3)** Sognepræsten meddelte, at pr. 1.9.2019 bliver p. Tomislav Cvetko sognepræst ved JHK med p. Tomaz Majcen som andenpræst. Samme dato bliver p. Tomaz Majcen sognepræst ved Sakramentskirken med p. Tomislav Cvetko som andenpræst. Mgr. Niels Engelbrecht fortsætter som sognepræst på Bornholm, som generalvikar, bliver boende i Stenosgade og kan tilkaldes som konsulent. Der er nogle løse ender, der skal bringes i orden, f.eks. Feriefonden. Han, p. Tomislav Cvetko og Maria Giuditta Rasmussen tager sig af denne sag.

**Ad 4)** Formanden berettede, at der er inviteret til indskrivning af 1. kommunikanter mandag 26.8.19 og af firmander søndag 18.8.19. Onsdag 14.8.19 kommer 2 firmaer på besøg, der skal besigtige hegn og træplanker under kirkebænkene. I løbet af efteråret får sognet et nyt nummer på 6 cifre til Mobile Pay, der i øvrigt vil køre som hidtil.

**Ad 5)** Magleås Kursuscenter er ved at blive solgt. De har tilbudt forskelligt inventar mm. til interesserede, herunder JHK. Sognet lægger billet ind på 80 stole til Menighedssalen, 2 flipovers, 1 foredragspult, lydanlæg og projektor fra Magleås’ foredragssal, 1 Maria-billede, 1 engel-ikon, 60 fulde spisebestik, køkkenknive ol., sigte, hulske, suppeske samt 1 armstol. Får sognet de 80 stole, vil man sælge det nuværende inventar i Menighedssalen.

**Ad 6)** Man havde fået en henvendelse fra Signe Lykkegaard, der gerne i en gang i april-maj 2020 vil gentage ikonkurset, som forventes at var 3-4 dage. Det blev bevilget. De kan dog kun bruge mødelokalet i det omfang, dette ikke skal bruges af andre. De skal betale kr. 200 for hver kursusdag.

**Ad 7)** Maria Giuditta Rasmussen havde gjort opmærksom på problemer i forbindelse med kalkkommunion. Hun foreslog derfor, at man anmodede biskoppen om en genvurdering af denne. Efter en drøftelse var der enighed om, at p. Tomislav Cvetko indskærper gældende regler og sædvaner overfor menigheden.

**Ad 8)** Ursula Ljungqvist er trådt tilbage som sognets Caritas-repræsentant. Mgr. Niels Engelbrecht takkede Ursula Ljungqvist for dennes indsats. Der efterlyses ny repræsentant, der ikke behøver at komme fra menighedsrådet.

**Ad 9)** Økonomien ser stabil ud, idet dog kirkeskatten var gået ned i 2. kvartal i år. Dette skyldtes formentlig i et vist omfang, at der havde været problemer med bispekontorets digitale opkrævning. Denne er igen bragt i orden. Bogfører Kirsten Nielsen laver status.

**Ad 10)** Da der ikke er plads til en stor kaffemaskine, anskaffes der en 3. Mocca Master. Der er problemer med et af de tre elstik. Quentin bliver bedt om at få dette bragt i orden.

**Ad 11)** P. Tomislav Cvetko og Ulf M. Becker tildeles ret som superbrugere til de 2 kalendere. Mgr. Niels Engelbrecht undersøger og løser vhja. ekspertise fra bispekontoret de evt. tekniske problemer.

**Ad 12)** En genbo til kirken havde gjort opmærksom på, at der handles med narko mm. bag træet i indhakket ved Menighedssalen. Der er ligeledes blevet fundet en større portion brugte kanyler i en lyskasse i indhakket. Politiet er underrettet og interesseret. Man afventer resultatet af deres undersøgelser. Derefter tages der stilling til, om træet skal fældes, og om man kan gøre noget vhja. belysningen.

**Ad 13)** Intet

Mødet sluttede kl. 21:15